Tilkynnt var um helgina að gamanleikkonurnar Tina Fey og Amy Poehler munu snúa aftur sem kynnar á Golden Globes verðlaunahátíðinni 2021 . „ NBC hefur lengi verið heimili tveggja fyndnustu einstaklinga á plánetunni , Tina Fey og Amy Poehler , og við vildum ekki bíða lengur með að deila þeim gleðifregnum að þær munu kynna Golden Globes að nýju , “ segir Paul Telegdy stjórnarformaður NBC Entertainment . „ Það er ekki hægt að neita því að grínkemistría Tinu og Amy er einstök , “ segir Lorenzo Soria formaður samtaka erlendra blaðamanna í Hollywood ( HFPA ) . „ Við getum ekki beðið eftir að sjá dínamít dúóið mæta aftur á svið Golden Globes . “ Stöllurnar munu koma fram í fjórða sinn sem kynnar á hátíðinni , en áður voru þær árin 2013 , 2014 og 2015 .